Emil Boc, primarul municipiului Cluj-Napoca, a fost numit joi raportor în cadrul Comisiei pentru politică socială, educație, ocuparea forței de muncă, cercetare și cultură (SEDEC) de la nivelul Comitetului European al Regiunilor (CoR) privind fenomenul ”brain drain” (n.r – exod de creiere) în Uniunea Europeană.

Anunțul a fost făcut pe pagina de Twitter a grupului PPE în Comitetul European al Regiunilor, din care face parte și Emil Boc.

”Felicitări lui Emil Boc, primar al orașului Cluj-Napoca și membru al EPP CoR pentru numirea sa în calitate de raportor privind ”exodul de creiere în Uniunea Europeană: abordarea provocărilor la toate nivelurile” în cadrul reuniunii SEDEC”, se arată în mesajul menționat.

?Congratulations to @EPP_CoR member @Emil_Boc, Mayor of #ClujNapoca, for his appointment as rapporteur on “Brain Drain in the EU: addressing the challenge at all levels” at #SEDEC today. #braindrain #skills #education pic.twitter.com/cJdfOcnjvE

— EPP Group CoR (@EPP_CoR) July 11, 2019